शहर काजी उलेमाओं से बदसलूकी करने वालों पर कार्रवाई के लिए ज्ञापन
शहर काजी मौलाना तौसीफ अहमद सिद्दीकी और हाफिज गफूर के साथ बदसलूकी करने वाले लोगों के खिलाफ दरगाह नाजिम से कार्रवाई की मांग करते आक्रोशित लोग।
सिटी रिपोर्टर| अजमेर
शहरकाजी मौलाना तौसीफ अहमद सिद्दीकी और हाफिज गफूर के साथ बदसलूकी करने वाले लोगों के खिलाफ अब नाराजगी का दायरा फैलने लगा है। शहर के मुस्लिमों ने शनिवार को उलेमाओं के समर्थन में नारेबाजी की और जुलूस के रूप में ज्ञापन देने नाजिम कार्यालय पहुंचे।
नाजिम लेफ्टिनेंट कर्नल मंसूर अली खान को ज्ञापन देकर बदसलूकी करने वाले लोगों के खिलाफ कार्रवाई की मांग की। दी सोसायटी पंचायत अंदर कोटियान के सदर मंसूर खान, सचिव शेख निसार, एसएम अकबर, काजी मुनव्वर, हुमायूं खान, उस्मान घड़ियाली समेत विभिन्न लोग जाेहर की नमाज के बाद अंदरकोट स्थित हताई से जुलूस के रूप में रवाना हुए। जुलूस में शामिल लोग शहर काजी जिंदाबाद के नारे लगा रहे थे। त्रिपोलिया गेट, कमानी गेट, दरगाह के निजाम गेट के सामने से होते हुए जुलूस लंगर खाना गली स्थित नाजिम कार्यालय पहुंचा। यहां भी प्रदर्शनकारियों ने नारेबाजी की।
कार्रवाईकी मांग
इसकेबाद एक प्रतिनिधिमंडल नाजिम एमए खान से मिला और ज्ञापन सौंपा। सदर मंसूर खान आदि ने कहा कि दरगाह में लगे सीसी टीवी कैमरों से उस दिन की रिकॉर्डिंग निकाली जाए और बदसलूकी करने वालों की पहचान की जाए। भविष्य में उलेमाओं की सुरक्षा के लिए व्यापक इंतजाम किए जाएं। जिस तरह दरगाह कमेटी अपने छोटे से कर्मचारी के साथ भी बदसलूकी होने पर राजकार्य में बाधा का मुकदमा दर्ज कराती है, उलेमाओं के साथ हुई इस घटना को लेकर भी कानूनी कार्रवाई की जाए।
नाजिमने की निंदा
नाजिमएमए खान ने प्रतिनिधिमंडल से कहा कि शहरकाजी के साथ जो घटना हुई है वह गलत है और वह भी इसकी कड़ी निंदा करते हैं। शहरकाजी के पीछे हम नमाज अदा करते हैं, उनका अहतराम करना चाहिए। उन्होंने आश्वासन दिया कि वे इस मामले में शहर काजी से भी चर्चा कर मामले के हल की दिशा में कदम उठाएंगे।
सहायकनाजिम आदिल पर साधा निशाना
इधर,प्रदर्शनकारियों के निशाने पर सहायक नाजिम डॉ. मोहम्मद आदिल भी रहे। प्रदर्शनकारी इस बात को लेकर भी नाराज थे, कि डॉ. आदिल ने चांद की खबर रिलीज करने में जल्दबाजी से काम लिया। काजी मुनव्वर और उस्मान घड़ियाली के आरोप थे कि हिलाल कमेटी के पूरे फैसले को समाचार पत्रों को रिलीज की गई खबर में नहीं दिया गया। इससे भ्रम की स्थिति पैदा हुई और शहरकाजी और हाफिज गफूर को बदसलूकी का सामना करना पड़ा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva